Адвокатска колегия – Видин ебенефициент по договор № 44979/ 28.03.2017г. за финанасиране на дейностите по проектТрансгранично партньорство за обучение и мобилност на труда в юридическата област. Код 16.4.2.023. eMS код ROBG-162, финансиран по Програмата Интеррег V-А Румъния България. Проекта се изпълнява съвместно с Адвокатска колегия – Долж, Крайова, която е водещ партньор по проекта.

Дейност А 10 по проекта предвижда извършването на 6 специализирани курса, всеки от тях във всяка от пограничните зони, които ще се извършат съвместно от 6 румънски експерта и 6 български експерта , по следния начин :

* Румънските експерти ще презентират курсовете на 150 румънци, членове на целевата група, като всяка целева група ще обхваща по 25 члена ;
* българските експерти ще презентират курсовете на 150 българи членове на целевата група, като всяка целева група ще обхваща 25 члена, жители на област Видин ;

По време на провеждане на специализираните курсове ще бъдат представени юридически теми със трансграничен характер пречупени през призмата на правните норми специфични за всяка от двете страни. Темите на курсовете са следните:

1. **Регламентиране на трансграничната миграция;**
2. **Трансгранично законодателство в областта на трудовото право и социалната защита;**
3. **Трансгранично данъчно право;**
4. **Трансгранично търговско право;**
5. **Трансгранични регламенти в областта на транспорта и културното наследство;**
6. **Трансгранично наказателно право;**

Проекта е насочен към обучение и повишаване правната квалификация на юристите от региона и не само, като в него могат да участват всички граждани, жители на област Видин, които желаят да повишат своята правна квалификация и да придобият знания по посочените теми.

Чрез дейностите предвидени по проекта ще се подкрепи заетостта и мобилността на работната ръка чрез участието на целевата група в:

две трансгранични конференции на юридически теми (60 румънци и 60 българи),

* специализирани курсове в юридическата област (150 румънци и 150 българи),
* курсове по чужд език ( 25 румънци и 25 българи )
* joint training sessions по хоризонтални теми 20 румънци и 20 българи),
* две сесии за добри практики (10 румънци и 10 българи).

Чрез горепосоченото членовете на целевата ще имат достъп по услуги по информираност, консултиране в юридическата област, както и в лингвистичен план, което цели от своя страна заетост и мобилност на пазара на труда.

С настоящето уведомяваме желаещите юристи и други граждани на област Видин, които желаят да участват в таргет групите за обучение по проекта да заявят своето участие в специализираните курсове по проекта, като за целта подадат съответните заявления за участие по образец, който ще намерят на сайта на адвокатска колегия – Видин.

Заявленията се подават до **Български трансграничен юридически център**: ул.”Цар Александър ІІ” № 19-21 Видин, п.к 3700, тел. +359 600 708, fax +359 600 708.

Заявленията за записване се подават от 20.06.2017г. до 14.07.2017г. включително.

Председател на АС на АК – Видин

.............................

(адв. Кирил Груев)